Andhika Pratama

Andhika Pratama Subagyo (lahèr 11 Nopèmber 1986) èngghi panèka sorang palakon, prèsèter, komèḍian, sareng penyanyè Inḍonèsia.

Andhika tamaso' angghuta ḍâri Bedain, sèttong geng motor sè èbhângon sareng pelawak tor palakon Andre Taulany.

 Kaoḍi'ân awwâlna 
Andhika lahèr è Malang, Jhâbâ Tèmor è tangghâl 11 Nopèmber 1986. Pottra wa'-towa'an ḍâri tello' satarètanan ḍâri pasangan Weddy Subagyo sarebg Sherly Hesti Erawati panèka amolaè karèrna kalabân anyanyè è nalèkana SMA, saamponna agabung dhâddhi vokalis è sèttong band sè segghut tampil ḍâri kafè sèttong ka kafè sè laèn. Sampè' saamponna lulus ḍâri SMA Negeri 8 Malang, Anshuka ngaghungè niat kaangghuy akuliah è sakola seni. Namong karana lrèng towana ta' maghi. Salèrana asakola è STIE Malangkucecwara ngala' jurusân Èkonomi Akuntansi.

 Karèr 
È bakto bandna ngaollè tabârân mangghung è Bhâli, Andhika mèlè kaangghuy èntar la embana è jakarta. Emba sè palèng èkasayangè sè bâḍâ è Jakarta jhughân sè mènta Andhika kaangghuy ngèrèm foto sareng bioḍatana è samacâmma roma proḍuksi sareng mènèjemèn artis. Akting lu-ghâlluna èngghi panèka FTV Bilâ Maut Ajemput. Andhika ngaollè FTV panèka saamponna lèma bulân noro' casting. Ḍâlem FTV ka'rowa, Andhika alakon mènangka Elang, mahasiswa Universitas Trisakti sè ètèmba' è bulân Mèi 1998. Pan-saponapan sinètron laèn sè ampon èbintangè sareng Andhika èngghi panèka Dewa Asmara Nyarè Cinta, Mak Comblang, sareng Tè-Ngatè Jatuh Cinta.

È taon 2006, Andhika amolaè lu-ghâlluna è dunia layar lèbâr. Andhika amaèn filem sè lu-ghâllu èlakonè sareng Tengku Firmansyah, D'Girlz Begins. Saamlonna ka'rowa ḍâteng tabârân kaangghuy amaèn filem sè nako'è èngghi panèka Lèbât Tengnga Malem (2007) asareng Joanna Alexandra sareng Cathrine Wilson. È taon sè sami, Andhika jhughân amaèn è Love is Cinta asareng Raffi Ahmad, Irwansyah, Acha Septriasa, Henidar Amroe, tor Tio Pakusadewo.

Nyama Andhika sajen kalonta nalèkana èajhek sareng Melly Goeslaw kaangghuy aḍuèt ḍâlem laghu tèma filem The Butterfly sarta amaèn è filem kasebbhut. Saongghuna panèka bânnè filem lu-ghâlluna Andhika anyanyè soundtrack, ḍâlem filem Love is Cinta, Andhika jhughân nyombhâng sowara kaangghuy anyanyè soundtrack-na.

Taon 2008, Andhika amaèn polè è filem layar lèbâr sè agènrè ḍrama romantis. Ḍâlem filem Bâḍâ Sampèan, Bâḍâ Kaulâ sè èbintangè sareng Bunga Citra Lestari, Anshuka jhughân amaèn mènangka dhâddhi musisi. È taon sè sami, Andhika nyoba' kamampowan presenting-na lèbât acara musik Inbox è SCTV asareng Gading Marteen. Samacâmma acara tèlèvisi sè ampon èghibâ sareng Andika akadhi D Academy, Bintang Pantura, tor salaènna. Kalabân kaahlianna è ḍâlem ngèbâ acara, Andhika ènobataghi mènangka Prèsènter Palèng Ngetop è SCTV Awards taon 2013, 2014, 2017, sareng 2018. È bulân Junè 2025 Andhika toman amaèn sinètron è ANTV sè ajuḍul Aini: Malaikat Ta' Ngaghungè Sayap sareng Catatan Atè Orèng Binè' sarta acara panèka asareng Bunga Citra Lestari.

 Sombher